Ton Alberts

Anton Carel (Ton) Alberts (Antwerpen, 6 july 1927 – Amsterdam, 16 augustus 1999) wie in Nederlânske arsjitekt dy't foaral bekend is fan syn op antroposofyske ideeën basearre organyske arsjitektuer fan Rudolf Steiner.Pearson, David, New Organic Architecture, Univ. of California Press: 2001..

Doe't er noch jong wie is Ton Alberts nei Amsterdam ferhûze. Dêr gong er nei de Akademy fan Boukeunst, in stúdzje dêr't er yn 1954 klear mei wie. Oant 1974 wurket er as dosint foar de akademy en dêrneist is er arsjitekt foar it buro fan Ben Merkelbach.

Letter begjint er yn 'e mande mei Max van Huut in arsjitekteburo mei de namme 'Alberts & van Huut'. Tegearre wienen sy de promoters foar it organysk bouwen. Sy binne benammen ferneamd wurden troch it ûntwerp fan it haadkantoar fan de NMB-bank (no ING Bank) boud yn 1987 yn Amsterdam Sudeast en it kantoar fan de Gasuny yn Grins.

Alberts hat syn fergese tsjinst ek oanbean foar it ûntwerpen fan de Fredesparken yn Bosnje en Herzegovina, mar moast it litte by wat sketsen om't er koart dêrnei kaam te ferstjerren. Wol is it Fredesflam-Hûs yn Tuzla, in mienskipssintrum, neffens syn tekeningen boud. It hûs is in geskink fan de Peace Flame Foundation Netherlands.

 Galery 

 Sjoch ek 
Nederlânske Arsjitekten

 Keppeling om utens 
 Officiële website Alberts & van Huut

Kategory:Flaamsk arsjitekt
Kategory:Nederlânsk arsjitekt
Kategory:Nederlânsk persoan fan Flaamsk komôf
Kategory:Organyske arsjitektuer
Kategory:Persoan berne yn 1927
Kategory:Persoan stoarn yn 1999